Pólverjar og Ítalir fá frítt inn í Landnámssetur Bætt hefur verið við tveimur tungumálum í leiðsögn sýninga á Landnámssetri , pólsku og ítölsku . Leiðsögnin er á hljóðsmala sem hver gestur vær afhentan og getur valið um mismunandi tungumál . Hljóðleiðsögnin var fyrir fáanleg á íslensku , ensku , norsku , þýsku og frönsku auk barnarásar sem hentar börnum allt niður í fjögurra til fimm ára aldur . Kjartan Ragnarsson sagði í samtali við Skessuhorn að ítölskunni hefði verið bætt við vegna þess að starfsfólk hefði orðið vart við að hún væri mest töluð af ferðamönnum , utan þeirra sem fyrir voru til í leiðsögninni . Pólskan hafi verið valin vegna þess fjölda fólks frá Póllandi sem er við vinnu á svæðinu . „ Okkur þótti það sjálfsögð kurteisi að hafa pólskuna næsta inn á leiðsögn . Í tilefni þessa verðum við með opið hús í dag , á morgun og á miðvikudag fyrir þá sem vilja nýta sér þessa viðbót við hljóðleiðsögnina . “ Kjartan segir að vinnuveitendur á stæstu vinnustöðum í Borgarnesi , Loftorku og Sólfelli , hafi verið látnir vita og þeir beðnir að koma því til skila til starfsmanna að frítt væri inn . „ Við vonum að starfsmenn fái að fara aðeins fyrr úr vinnunni þannig að töluvert af Pólverjum komi í lok vinnudags þessa dagana . Við búumst svo sem ekki við Ítölum í hópum , en einhverjir verða á ferðinni . “ Kjartan segir að ef vel takist til komi til greina að endurtaka leikinn í næstu viku .